Lolland-Falsters Stifts-Tidende, 1838-10-30
Fædrelandet. J Stændernes femtende Møde foredrog Procurator Markmann et Andragende fra Procurator Olivarius i Ners om Forbedring. i Underretsprocuratorernes Kaar. Dette Andragende blev ikke alene understøttet af flere af Forsamlingens Medlemmer, der meente, at Andragendet heelt vel egnede sig til at blive henviist til Committee. Ved Afstemningen blev ogsaa denne Mening antaget med 43 Stemmer mod 19, og Committeen kom til at bestaae af Justitsraad Salicath, Bankdirecteur Haagen og Cancellieraad Haastrup. Sertende Møde. Vicepræsidenten fungerede. Sagen betræffende Udkast til en Placat angaaende en forandret Bestemmelse i Lovgivningen om Alimentationsbidrag til uægte Børn, blev foretagen til endelig Behandling. Forligelsescommissair Thomsen foredrog derpaa et Forslag om god Orden ved Hoveriets Udøvelse, hvilket Forslag fornemmelig gik ud paa en Forandring i 618 af Frd. 25de Marts 1791, hvorefter Fæstebonden er forpligtet til at forrette ethvert Hovarbeide hvortil han tilsiges mod senere at kunne klage. Efter at Proponenten havde viist, at denne Bestemmelse gav Anledning til nogen Misbrug fra Godseiernes Side, erklærede han sig villig til at navngive de Steder, hvor han vidste at saadanne Misbrug fandt Sted, naar han dertil blev opfordret, men denne Opfordring udeblev. Ved Afstemningen blev imidlertid Forslaget forkastet med 51 Stemmer mod 9. Etatsraad Steenfeldt androg derpaa et ham tilstillet Andragende fra Kammerjunker, Bye og Herredsfoged Bülow i Storeheddinge, om Fængslernes bedre Jndretning, samt et Forslag om denne Gjenstand. Efterat det fra flere Sider var yttret, at denne Sag skulde stilles i Beroe indtil den nye Lov om Commune væsenet paa Landet udkom, og denne Mening var bleven modsagt, og Grev Danneskjold Samsøe havde yttret den Mening, at da Regjeringen var fuldelig kjendt med Sagen, var det overflødigt at indgive nogen Petition, blev det med 29 Stemmer mod 24 bestemt, at en Committee skulde nedsættes. Justitsraad Salicath androg derpaa et Forslag, om Varetægtsarresternes Forbedring, og til at give Betænkning saavel om dette som om det foregaaende Forslag, udvalgtes til Committee=Medlemmer Justitsraad Salicath, Etatsraad Steenfeldt, og Cancellieraad Hempel. Syttende Møde. Præsidenten anmeldte at have modtaget et af 7 Borgere i Kjøbenhavn underskrevet Andragende mod Mosaiternes Valgbarhed, hvilket Andragende blev afleveret til vedkommende Committee. Udkastene til 1) en Placat, indeholdende nærmere Bestemmelser angaaende det Sted, der i visse Tilfælde, skal ansees som en Trængendes Fødested; 2) en Anordning, hvorved Forordningen 26 Oct. 1804 og Plac. 14 Decbr. f. A., som angaaer Gjældsforpligtelser, der indgaaes af Umyndige og Mindreaarige forandres; og 3) en Anordning, indeholdende en nærmere Bestemmelse af Lovens 53 18 og Plac. 18 Jan. 1788, bleve foretagne, de tvende første til endelig, og det sidste til foreløbig Behandling. Attende Møde. Assessor Algreen-Ussing forespurgte hos Commissarius om det, for at Regjeringen skulde taget Notice af et Andragende af Almeen= og ikke Local-Jnteresse, var nødvendigt at begge Stænderforsamlingerne understøttede det, eller det var tilstrækkeligt at en af Forsamlingerne stillede Andragendet. Dette Spørgsmaal var motiveret ved den Omstændighed, at dersom begge Forsamlingerne nødvendigviis skulde have yttret sig om samme Andragende, vilde den sidste af Forsamlingerne spilde endeel Tid ved at gjentage Andragendet som den første var fremkommen med, medens den, naar Regjeringen efter den ene Forsamlings Petition emanerede en Lov, først da behøvede at fremkomme med sine enkelte bemærkninger. Efterat Commissarius hertil havde yttret, at Regjeringen formeentlig, dersom Omstændighederne forøvrigt tillode det, vilde reflectere paa det Andragende som fremkom fra hver Forsamling, blev til foreløbig Behandling foretaget Sagerne angaaende: 1) Udkastet til en Placat, betræffende en forbedret Jndretning ved Møller til Forehyggelse af Selvantændelse; 2) Udkastet til en Placat for Danmark, indeholdende nærmere Bestemmelser af Straffen, for dem, hos hvilke ustemplede Spillekort forefindes, uden at der med disse er spillet eller handlet. Procurator Rye forelæste derpaa et Andragende fra 25 Sognefogder angaaende Tillæg i den Erstatning, de have for deres Forretninger. Om dette Andragende yttrede ligeledes flere af Forsamlingens Medlemmer, at Discussionen rettest opsattes indtil den nye Communelov for Landet blev Stænderne forelagt og efter Opfordring af Assessor Algreen Ussing, erklærede Commissarius, at han troede denne Lov vilde blive Stænderne forelagt, naar de næste Gang bleve sammenkaldte. Da Justitsraad Friis yttrede, at Sognefogderne som Underpolitimestere kun maadeligt opfyldte deres Pligter da flere af dem endog skulde taale at Politinordener foregaae i deres egne Huse, saasom forargelig Legen om Juul, Fastelavn og andre Aarets Tider og dermed følgende Kortspil og Brændeviinsdrikken, saa fandt Sognefoged Peder West sig foranlediget til at tage til Gjenmæle herimod. Udfaldet af Debatterne blev imidlertid, at Forslaget forkastedes med 51 Stemmer mod 10. Tyvende Møde. Udkastet til en Placat indeholdende nærmere Bestemmelser om Omløben med Varer, foretagen til endelig Behandling. Eet og tyvende Møde. Udkastet til en Anordning, indeholdende en nærmere Bestemmelse af Lovens 5318 og Pl. 18 Jan. 1788, blev foretaget til endelig, og Udkastet til en Anordning, indeholdende Bestemmelser til Conservation af Skjøde= og Pantebøger m. m. i mødende Ulykkestilfælde, til foreløbig Behandling. Kjøbmand K. Sidenius foredrog derpaa et Forslag om Kjøbstadhaandværkernes Beskyttelse. i deres Rettigheder. Discussionerne, som reiste sig i denne Anledning, dreiede sig alene om hvorvidt en Committee skulde nedsættes og dette blev med 30 Stemmer mod 28 afgjort bekræftende og det blev tillige bestemt, at samme Committee skulde prøve et af Capitainlieutenant Recke indgivet Andragende fra Skoemagermester J. A. Hansen i Slagelse angaaende nogle Bestemmelser i Henseende til Bevillinger for Landhaandværkere. Til Medlemmer af Committeen valgtes Agent Bruun, Proprietair C. Neergaard og Farver Svane.